b'\n_START_ARTICLE_\nParapsihologija\n_START_SECTION_\nPovijest\n_START_PARAGRAPH_\nZna\xc4\x8dajnije organizirano istra\xc5\xbeivanje parapsiholo\xc5\xa1kih fenomena po\xc4\x8delo je 1882. godine, osnivanjem "Dru\xc5\xa1tva za psiholo\xc5\xa1ko istra\xc5\xbeivanje" (Society for Psychical Reasearch) u Londonu. Dru\xc5\xa1tvo se ispo\xc4\x8detka osobito bavilo prou\xc4\x8davanjem hipnoze te spiritisti\xc4\x8dkih seansi, a kasnije su vi\xc5\xa1e prou\xc4\x8davali osobe kod kojih su manifestirane neobi\xc4\x8dne sposobnosti._NEWLINE_S vremenom raste osnivanje sli\xc4\x8dnih dru\xc5\xa1tava diljem svijeta (1884. u SAD-u) koja se bave sa sve vi\xc5\xa1e razli\xc4\x8ditih neobja\xc5\xa1njivih fenomena. Neki od prou\xc4\x8davanih fenomena uklju\xc4\x8duju i izvantjelesno iskustvo ili astralnu projekciju._NEWLINE_Tijekom 30-ih godina 20. stolje\xc4\x87a, ameri\xc4\x8dki znanstvenik Joseph Banks Rhine (1895.-1980.) prou\xc4\x8davao je izvanosjetilna zapa\xc5\xbeanja, psihokinezu, astralnu projekciju i gledanje na daljinu na Sveu\xc4\x8dili\xc5\xa1tu Duke, a svoja istra\xc5\xbeivanja nastavio je u Rhine Research Centeru. Me\xc4\x91u ostalima, Amerikanci Charles Tart i Raymond Moody nastavili su Rhineov rad na parapsiholo\xc5\xa1kom istra\xc5\xbeivanju._NEWLINE_Godine 1957. osnovano je Parapsiholo\xc5\xa1ko udru\xc5\xbeenje u Durkhamu, Sjeverna Karolina.'